CELEX: C2007/269/80
Language: el
Date: 2007-11-10 00:00:00
Title: Υπόθεση T-201/04: Απόφαση του Πρωτοδικείου της 17ης Σεπτεμβρίου 2007 — Microsoft κατά Επιτροπής (Ανταγωνισμός — Κατάχρηση δεσπόζουσας θέσεως — Λειτουργικά συστήματα για διαμετακομιστές — Λειτουργικά συστήματα για μικροϋπολογιστές ομάδων εργασίας — Διατάξεις αναγνώσεως πολυμέσων που παρέχουν τη δυνατότητα συνεχούς λήψεως — Απόφαση διαπιστώνουσα παραβάσεις του άρθρου 82 ΕΚ — Άρνηση της κατέχουσας δεσπόζουσας θέσεως επιχειρήσεως να παράσχει τις αφορώσες τη διαλειτουργικότητα πληροφορίες και να επιτρέψει τη χρήση τους — Προμήθεια από την κατέχουσα δεσπόζουσα θέση επιχείρηση του λειτουργικού συστήματός της για διαμετακομιστές υπό την προϋπόθεση της ταυτόχρονης αγοράς της διατάξεώς της αναγνώσεως πολυμέσων — Διορθωτικά μέτρα — Ορισμός ανεξάρτητου εντολέα — Πρόστιμο — Καθορισμός του ποσού — Αναλογικότητα)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/45
            
         Απόφαση του Πρωτοδικείου της 17ης Σεπτεμβρίου 2007 — Microsoft κατά Επιτροπής
   (Υπόθεση T-201/04) (1)
   
   (Ανταγωνισμός - Κατάχρηση δεσπόζουσας θέσεως - Λειτουργικά συστήματα για διαμετακομιστές - Λειτουργικά συστήματα για μικροϋπολογιστές ομάδων εργασίας - Διατάξεις αναγνώσεως πολυμέσων που παρέχουν τη δυνατότητα συνεχούς λήψεως - Απόφαση διαπιστώνουσα παραβάσεις του άρθρου 82 ΕΚ - Άρνηση της κατέχουσας δεσπόζουσας θέσεως επιχειρήσεως να παράσχει τις αφορώσες τη διαλειτουργικότητα πληροφορίες και να επιτρέψει τη χρήση τους - Προμήθεια από την κατέχουσα δεσπόζουσα θέση επιχείρηση του λειτουργικού συστήματός της για διαμετακομιστές υπό την προϋπόθεση της ταυτόχρονης αγοράς της διατάξεώς της αναγνώσεως πολυμέσων - Διορθωτικά μέτρα - Ορισμός ανεξάρτητου εντολέα - Πρόστιμο - Καθορισμός του ποσού - Αναλογικότητα)
   (2007/C 269/80)
   Γλώσσα διαδικασίας: η αγγλική
   Διάδικοι
   
      Προσφεύγουσα: Microsoft Corp. (Redmond, Ουάσιγκτον, ΗΠΑ) (εκπρόσωποι: J.-F. Bellis, avocat, και I. Forrester, QC)
   
      Καθής: Επιτροπή των Ευρωπαϊκών Κοινοτήτων (εκπρόσωποι: αρχικώς R. Wainwright, F. Castillo de la Torre, P. Hellström και A. Whelan, ακολούθως F. Castillo de la Torre, P. Hellström και A. Whelan)
   
      Παρεμβαίνουσες προς στήριξη των αιτημάτων της προσφεύγουσας: The Computing Technology Industry Association, Inc. (Oakbrook Terrace, Ιλλινόις, ΗΠΑ) (εκπρόσωποι: G. van Gerven, T. Franchoo, avocats, και B. Kilpatrick, solicitor), DMDsecure.com BV (Άμστερνταμ, Κάτω Χώρες), MPS Broadband AB (Στοκχόλμη, Σουηδία), Pace Micro Technology plc (Shipley, West Yorkshire, Ηνωμένο Βασίλειο), Quantel Ltd (Newbury, Berkshire, Ηνωμένο Βασίλειο), Tandberg Television Ltd (Southampton, Hampshire, Ηνωμένο Βασίλειο) (εκπρόσωπος: J. Bourgeois, avocat), Association for Competitive Technology, Inc. (Ουάσιγκτον, DC, ΗΠΑ) (εκπρόσωποι: L. Ruessmann, P. Hecker, avocats, και K. Bacon, barrister), TeamSystem SpA (Pesaro, Ιταλία), Mamut ASA (Όσλο, Νορβηγία) (εκπρόσωπος: G. Berrisch, avocat) και Exor AB (Ουψάλα, Σουηδία) (εκπρόσωποι: S. Martínez Lage, H. Brokelmann και R. Allendesalazar Corcho, avocats)
   
      Παρεμβαίνουσες προς στήριξη των αιτημάτων της καθής: Software & Information Industry Association (Ουάσιγκτον, DC) (εκπρόσωποι: J. Flynn, QC, C. Simpson, T. Vinje, solicitors, D. Paemen, N. Dodoo και M. Dolmans, avocats), Free Software Foundation Europe eV (Αμβούργο, Γερμανία) (εκπρόσωπος: C. Piana, avocat), Audiobanner.com (Λος Άντζελες, Καλιφόρνια, ΗΠΑ) (εκπρόσωπος: L. Alvizar Ceballos, avocat) και European Committee for Interoperable Systems (ECIS) (Bρυξέλλες, Βέλγιο) (εκπρόσωποι: D. Paemen, N. Dodoo, M. Dolmans, avocats, και J. Flynn, QC)
   Αντικείμενο της υποθέσεως
   Αίτημα ακυρώσεως της αποφάσεως 2007/53/EΚ της Επιτροπής, της 24ης Μαΐου 2004, σχετικά με διαδικασία βάσει του άρθρου 82 [EΚ] και του άρθρου 54 της Συμφωνίας για τον ΕΟΧ κατά της Microsoft Corporation (Υπόθεση COMP/C-3/37.792 — Microsoft) (ΕΕ 2007, L 32, σ. 23), ή, επικουρικώς, αίτημα καταργήσεως του προστίμου που επιβλήθηκε στην προσφεύγουσα με την απόφαση αυτή ή μειώσεως του ποσού του.
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει το άρθρο 7 της αποφάσεως 2007/53/EΚ της Επιτροπής, της 24ης Μαΐου 2004, σχετικά με διαδικασία βάσει του άρθρου 82 [EΚ] και του άρθρου 54 της Συμφωνίας για τον ΕΟΧ κατά της Microsoft Corporation (Υπόθεση COMP/C-3/37.792 — Microsoft), στο μέτρο που:
               
                           —
                        
                        
                           υποχρεώνει τη Microsoft να υποβάλει πρόταση για την καθιέρωση μηχανισμού ο οποίος θα περιλαμβάνει τον ορισμό ανεξάρτητου εντολέα επιφορτισμένου με εξουσία προσβάσεως, ανεξαρτήτως της Επιτροπής, στα μέσα αρωγής, στις πληροφορίες, στις εγκαταστάσεις και στο προσωπικό της Microsoft, καθώς και στον «πηγαίο κώδικα» των σχετικών προϊόντων της Microsoft·
                        
                     
                           —
                        
                        
                           ορίζει ότι η πρόταση περί καθιερώσεως του μηχανισμού αυτού πρέπει να προβλέπει ότι όλα τα σχετικά με τον ορισμό του εν λόγω εντολέα έξοδα, περιλαμβανομένων των αμοιβών του, βαρύνουν τη Microsoft·
                        
                     
                           —
                        
                        
                           αναγνωρίζει στην Επιτροπή το δικαίωμα επιβολής μηχανισμού όπως ο προαναφερθείς μέσω της εκδόσεως αποφάσεως.
                        
                     
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η Microsoft φέρει το 80 % των δικαστικών εξόδων της και το 80 % των δικαστικών εξόδων της Επιτροπής, εξαιρουμένων των εξόδων της Επιτροπής που σχετίζονται με τις παρεμβάσεις της The Computing Technology Industry Association, Inc., της Association for Competitive Technology, Inc., της TeamSystem SpA, της Mamut ASA, της DMDsecure.com BV, της MPS Broadband AB, της Pace Micro Technology plc, της Quantel Ltd, της Tandberg Television Ltd και της Exor AB.
            
         
               4)
            
            
               Η Microsoft φέρει τα δικαστικά έξοδά της και τα σχετικά με τη διαδικασία ασφαλιστικών μέτρων στην υπόθεση T-201/04 R δικαστικά έξοδα της Επιτροπής, εξαιρουμένων των εξόδων της Επιτροπής που σχετίζονται με τις παρεμβάσεις της The Computing Technology Industry Association, της Association for Competitive Technology, της TeamSystem, της Mamut, της DMDsecure.com, της MPS Broadband, της Pace Micro Technology, της Quantel, της Tandberg Television και της Exor.
            
         
               5)
            
            
               Η Microsoft φέρει τα δικαστικά έξοδα της Software & Information Industry Association, της Free Software Foundation Europe, της Audiobanner.com και της European Committee for Interoperable Systems (ECIS), περιλαμβανομένων των εξόδων για τη διαδικασία ασφαλιστικών μέτρων.
            
         
               6)
            
            
               Η Επιτροπή φέρει το 20 % των δικαστικών εξόδων της και το 20 % των δικαστικών εξόδων της Microsoft, εξαιρουμένων των εξόδων της Επιτροπής που σχετίζονται με τις παρεμβάσεις της Software & Information Industry Association, της Free Software Foundation Europe, της Audiobanner.com και της ECIS.
            
         
               7)
            
            
               Η The Computing Technology Industry Αssociation, η Association for Competitive Technology, η TeamSystem, η Mamut, η DMDsecure.com, η MPS Broadband, η Pace Micro Technology, η Quantel, η Tandberg Television και η Exor φέρουν τα δικαστικά έξοδά τους, περιλαμβανομένων των εξόδων για τη διαδικασία ασφαλιστικών μέτρων.
            
         
      (1)  ΕΕ C 179 της 10.7.2004.